
PRODUKTRESUMÉ

for

Everolimus "EQL Pharma", tabletter


0.	D.SP.NR.
35020

1.	LÆGEMIDLETS NAVN
Everolimus "EQL Pharma"

2.	KVALITATIV OG KVANTITATIV SAMMENSÆTNING
Hver tablet indeholder 0,25/0,5/0,75/1,0 mg everolimus.

Hjælpestof(fer), som behandleren skal være opmærksom på:
Hver tablet indeholder 2,225/4,450/6,675/8,900 mg lactosemonohydrat og 37,167/74,334/111,501/148,668 lactose, vandfri.

Alle hjælpestoffer er anført under pkt. 6.1.

3.	LÆGEMIDDELFORM
Tabletter

Tabletterne er hvide til råhvide, runde tabletter.
0,25 mg: Præget med “EVR” på den ene side og “25” på den anden side.
0,5 mg: Præget med “EVR” på den ene side og “50” på den anden side.
0,75 mg: Præget med “EVR” på den ene side og “75” på den anden side.
1 mg: Præget med “EVR” på den ene side og “100” på den anden side.


4.	KLINISKE OPLYSNINGER

4.1	Terapeutiske indikationer

Nyre‑ og hjertetransplantation
Everolimus "EQL Pharma" er indiceret til forebyggelse af organafstødning hos voksne patienter med lille til moderat immunologisk risiko, efter allogen nyre‑ eller hjertetransplantation. Ved nyre‑ og hjertetransplantationer skal Everolimus "EQL Pharma" anvendes i kombination med ciclosporin som mikroemulsion og kortikosteroider.

Levertransplantation
Everolimus "EQL Pharma" er indiceret til forebyggelse af organafstødning hos voksne patienter, der har fået en levertransplantation. Ved levertransplantation skal Everolimus "EQL Pharma" bruges i kombination med tacrolimus og kortikosteroider.

4.2	Dosering og administration
Behandling med Everolimus "EQL Pharma" bør kun initieres og fortsættes af læger med erfaring inden for immunsuppressiv behandling efter organtransplantation og som har adgang til monitorering af fuldblodskoncentrationer af everolimus.

Dosering

Voksne
Der anbefales et initialt dosisregime på 0,75 mg to gange daglig administreret sammen med ciclosporin for den generelle nyre‑ og hjertetransplantationspopulation, administreret så hurtigt som muligt efter transplantationen.

Efter levertransplantation anbefales dosen 1,0 mg to gange dagligt administreret sammen med tacrolimus med den første dosis ca. 4 uger efter transplantation.

Patienter, der får Everolimus "EQL Pharma", kan have behov for dosisjusteringer baseret på målte blodkoncentrationer, tolerabilitet, individuelt respons, ændring i andet samtidigt lægemiddel samt den kliniske situation. Dosisjusteringer kan foretages med 4‑5 dages mellemrum (se Terapeutisk lægemiddelmonitorering).

Særlige populationer
Patienter af negroid afstamning
Forekomsten af biopsi-verificerede akutte afstødningsepisoder var signifikant højere hos nyretransplantations patienter af negroid afstamning end hos patienter af anden afstamning. Der er begrænset information, der tyder på, at patienter af negroid afstamning kan have behov for højere doser af Everolimus "EQL Pharma" for at opnå samme effekt som patienter af anden afstamning (se pkt. 5.2). Virknings‑ og sikkerhedsdata er på nuværende tidspunkt for begrænsede til at kunne give specifikke anbefalinger for brug af everolimus til patienter af negroid afstamning.

Pædiatrisk population
Everolimus "EQL Pharma" frarådes til pædiatriske nyre‑ og levertransplanterede patienter. Everolimus "EQL Pharma"s sikkerhed og virkning hos pædiatriske hjertetransplanterede patienter er ikke klarlagt (se pkt. 5.1).

Ældre patienter (≥ 65 år)
Klinisk erfaring med patienter > 65 år er begrænset. Selvom data er begrænsede, er der ingen tydelig forskel i everolimus’ farmakokinetik hos patienter i aldersgruppen ≥ 65‑70 år (se pkt. 5.2).

Patienter med nedsat nyrefunktion
Intet behov for dosisjustering (se pkt. 5.2).

Patienter med nedsat leverfunktion
Everolimus fuldblodsdalkoncentrationer skal monitoreres tæt hos patienter med nedsat leverfunktion. Dosis skal reduceres til ca. to tredjedele af den normale dosis hos patienter med let nedsat leverfunktion (Child-Pugh klasse A), til ca. halvdelen af den normale dosis hos patienter med moderat nedsat leverfunktion (Child-Pugh klasse B) og til ca. en tredjedel af den normale dosis for patienter med svært nedsat leverfunktion (Child-Pugh klasse C). Yderligere dosistitrering skal baseres på terapeutisk lægemiddelmonitorering (se pkt. 5.2). Den reducerede dosis afrundet til nærmeste tabletstyrke er anført i nedenstående tabel:

Tabel 1. Everolimus dosisreduktion hos patienter med nedsat leverfunktion
	
	Normal leverfunktion
	Let nedsat leverfunktion (Child-Pugh A)
	Moderat nedsat leverfunktion (Child-Pugh B)
	Svært nedsat leverfunktion (Child-Pugh C)

	Nyre‑ og hjertetransplantation
	0,75 mg to gange dagligt
	0,5 mg to gange dagligt
	0,5 mg to gange dagligt
	0,25 mg to gange dagligt

	Levertransplantation
	1 mg to gange dagligt
	0,75 mg to gange dagligt
	0,5 mg to gange dagligt
	0,5 mg to gange dagligt



Terapeutisk lægemiddelmonitorering
Det anbefales at bruge lægemiddelassays med passende performance-karakteristika, når der stiles mod lave koncentrationer af ciclosporin eller tacrolimus.
Everolimus har et snævert terapeutisk indeks, hvor dosisjustering kan være nødvendig for at opretholde det terapeutiske respons. Der anbefales rutinemæssig monitorering af everolimus fuldblodskoncentrationen. Baseret på analyser af tilgængelighed/virkning og tilgængelighed/sikkerhed, er patienter med everolimus fuldblodsdalkoncentrationer  3,0 ng/ml fundet at have lavere forekomst af biopsi-verificeret akut afstødning, ved nyre‑, hjerte‑ og levertransplantation, sammenlignet med patienter, hvis dalkoncentrationer var mindre end 3,0 ng/ml. Den anbefalede øvre grænse af det terapeutiske dosisspænd er 8 ng/ml. Eksponering over 12 ng/ml er ikke undersøgt. Dette anbefalede dosisspænd for everolimus er baseret på kromatografiske metoder.

Det er særligt vigtigt at monitorere blodkoncentrationen af everolimus hos patienter med nedsat leverfunktion, ved samtidig administration af stærke CYP3A4-induktorer og ‑hæmmere, når der skiftes formulering og/eller hvis dosis af ciclosporin reduceres markant (se pkt. 4.5).
Everolimus-koncentrationen kan være lidt mindre efter administration af dispergible tabletter.

Ideelt skal justering af Everolimus "EQL Pharma" baseres på dalkoncentrationer målt > 4‑5 dage efter den forudgående ændring i dosis. Ciclosporin interagerer med everolimus, og everolimus-koncentrationer kan derfor falde hvis optagelsen af ciclosporin reduceres markant (dvs. dalkoncentration < 50 ng/ml).

Patienter med nedsat leverfunktion skal helst have dalkoncentrationer i den øverste del af eksponeringsintervallet 3‑8 ng/ml.

Efter behandlingsstart eller efter en dosisjustering, skal monitorering foretages hver 4. til 5. dag indtil to på hinanden følgende målinger af dalkoncentrationen viser stabil everolimus-koncentration, da forlænget halveringstid hos patienter med nedsat leverfunktion forsinker tiden til steady-state (se pkt. 4.4 og 5.2). Dosisjustering skal baseres på stabil dalkoncentration for everolimus.

Dosisanbefalinger for ciclosporin ved nyretransplantation
Everolimus bør ikke gennem længere tid anvendes sammen med fuld dosis af ciclosporin. Reduceret eksponering for ciclosporin hos everolimus-behandlede, nyretransplanterede patienter forbedrer nyrefunktionen. Baseret på erfaringen opnået fra studie A2309, skal reducering af ciclosporin eksponeringen påbegyndes straks efter transplantationen med de følgende anbefalede intervaller for fuldblodsdalkoncentrationer:

Tabel 2. Nyretransplantation: Anbefalede målintervaller for ciclosporin bloddalkoncentrationer
	Mål-ciclosporin C0 (ng/ml)
	Måned 1
	Måned 2-3
	Måned 4-5
	Måned 6-12

	Everolimus-grupper
	100‑200
	75‑150
	50‑100
	25 50


(De målte C0‑ og C2‑koncentrationer er vist i pkt. 5.1).

Før dosisreduktion af ciclosporin skal det konstateres, at steady-state everolimus fuldblodsdalkoncentrationer er 3 ng/ml eller derover.

Der er begrænsede data vedrørende dosering af everolimus ved ciclosporin dalkoncentrationer under 50 ng/ml, eller C2‑koncentrationer under 350 ng/ml i vedligeholdelsesperioden. Hvis patienten ikke tåler reduktion i ciclosporin, skal fortsat brug af everolimus tages op til vurdering.

Dosisanbefalinger for ciclosporin ved hjertetransplantation
Hjertetransplanterede patienter skal i vedligeholdelsesperioden, så vidt det tolereres, have reduceret deres dosis af ciclosporin for at forbedre nyrefunktionen. Hvis nedsættelse af nyrefunktion er tiltagende eller hvis den beregnede kreatininclearance er < 60 ml/min bør behandlingsregimet tilpasses. Hos hjertetransplanterede patienter kan dosis af ciclosporin baseres på ciclosporin bloddalkoncentrationer. Se pkt. 5.1 for erfaring med nedsat ciclosporin blodkoncentrationer.

For hjertetransplantation er der imidlertid begrænsede data vedrørende dosering af everolimus ved ciclosporin dalkoncentrationer på 50‑100 ng/ml efter 12 måneder. 

Før dosisreduktion af ciclosporin skal det konstateres, at steady-state everolimus fuldblodsdalkoncentrationer er 3 ng/ml eller derover.

Dosisanbefalinger for tacrolimus ved levertransplantation:
Levertransplanterede patienter skal have reduceret deres tacrolimus-eksponering for at minimere calcineurin-relateret nyretoksicitet. Tacrolimus-dosis skal reduceres ca. 3 uger efter påbegyndelse af samtidig administration med everolimus, baseret på tilsigtet tacrolimus’ minimumplasmakoncentration (C0) på 3‑5 ng/ml. I kontrollerede kliniske studier har fuld seponering af tacrolimus været forbundet med en øget risiko for akut afstødning.

Everolimus har ikke været vurderet med fuld tacrolimus-dosis i kontrollerede kliniske studier.

Administration
Everolimus "EQL Pharma" er kun til oral anvendelse.

Den daglige dosis af Everolimus "EQL Pharma" skal altid gives oralt i to delte doser, konsekvent enten med eller uden mad (se pkt. 5.2) og på samme tidspunkt som ciclosporin som mikroemulsion eller tacrolimus (se Terapeutisk lægemiddelmonitorering).

Everolimus "EQL Pharma"-tabletter skal synkes hele med et glas vand og ikke knuses før brug. 

4.3	Kontraindikationer
Everolimus "EQL Pharma" er kontraindiceret til patienter med kendt overfølsomhed over for everolimus, sirolimus eller et eller flere af hjælpestofferne anført i pkt. 6.1.

4.4	Særlige advarsler og forsigtighedsregler vedrørende brugen

Håndtering af immunsuppression
Everolimus er i kliniske studier administreret samtidig med ciclosporin som mikroemulsion, basiliximab eller med tacrolimus og kortikosteroider. Everolimus er ikke omfattende undersøgt i kombination med andre immunsuppressive midler end disse.

Everolimus er ikke tilstrækkeligt undersøgt hos patienter i immunologisk højrisiko.

Kombination med thymoglobulin induktion
Det anbefales at udvise meget forsigtighed ved brug af thymoglobulin (kanin anti-thymocytglobulin) induktion og everolimus/ciclosporin/steroid regime. I et klinisk studie hos hjertetransplanterede patienter (studie A2310, se pkt. 5.1), blev der observeret en øget forekomst af alvorlige infektioner, herunder dødelige infektioner, inden for de første tre måneder efter transplantation i undergruppen af patienter, som havde modtaget induktion med kanin anti-thymocytglobulin.

Alvorlige og opportunistiske infektioner
Patienter i behandling med immunsuppressive lægemidler, herunder everolimus, har øget risiko for opportunistiske infektioner (bakterie, svampe, virus og protozoer). Blandt disse lidelser er BK-virus-associeret nefropati og JC-virus-associeret progressiv multipel leukoencefalopati (PML). Disse infektioner er ofte relateret til en høj total immunsuppressiv belastning og kan medføre alvorlige eller dødelige lidelser, som læger bør tage med i overvejelserne ved differentialdiagnostik hos immunsupprimerede patienter med svigtende nyrefunktion eller neurologiske symptomer. Der er indberettet dødelige infektioner og sepsis hos patienter behandlet med everolimus (se pkt. 4.8).

I kliniske studier med everolimus blev antimikrobiel profylakse for pneumocystis jiroveci (carinii) lungebetændelse og Cytomegalovirus (CMV) anbefalet efter transplantation, særligt til patienter med øget risiko for opportunistiske infektioner.

Nedsat leverfunktion
Tæt monitorering af everolimus fuldblodsdalkoncentrationer (C0) og justering af everolimus-dosis er anbefalet hos patienter med nedsat leverfunktion (se pkt. 4.2).
På grund af længere halveringstid for everolimus hos patienter med nedsat leverfunktion (se pkt. 5.2) skal terapeutisk monitorering efter opstart af behandling eller efter dosisjustering foretages indtil stabile koncentrationer er nået.



Interaktion med orale CYP3A4-substrater
Der skal udvises forsigtighed når everolimus tages i kombination med oralt administrerede CYP3A4-substrater med et smalt terapeutisk indeks pga. potentialet for lægemiddelinteraktioner. Hvis everolimus tages sammen med oralt administrerede CYP3A4-substrater med et smalt terapeutisk indeks (f.eks. pimozid, terfenadin, astemizol, cisaprid, quinidin eller sekalealkaloidderivater) skal patienten monitoreres for bivirkninger beskrevet i produktinformationen for det oralt administrerede CYP3A4-substrat (se pkt. 4.5).

Interaktion med stærke hæmmere eller induktorer af CYP3A4 og/eller P-glykoprotein (PgP)
Samtidig administration af stærke hæmmere af CYP3A4 og/eller hæmmere af Multidrug efflux pump P‑glykoprotein (PgP) (f.eks. ketoconazol, itraconazol, voriconazol, clarithromycin, telithromycin, ritonavir) kan øge indholdet af everolimus i blodet og frarådes derfor, medmindre fordelen opvejer risikoen.
Samtidig administration med stærke induktorer af CYP3A4 og/eller PgP (f.eks. rifampicin, rifabutin, carbamazepin, phenytoin) frarådes, medmindre fordelen opvejer risikoen. Hvis samtidig administration af induktorer eller hæmmere af CYP3A4 og/eller PgP ikke kan undgås, anbefales det, at overvåge everolimus fuldblodsdalkoncentrationer og patientens kliniske tilstand, mens de administreres sammen med everolimus og efter at de er seponeret. Det kan være nødvendigt at justere dosen af everolimus (se pkt. 4.5).

Lymfomer og andre maligniteter
Patienter i behandling med et regime af immunsuppressive lægemidler, herunder everolimus, har øget risiko for at udvikle lymfomer eller andre maligniteter, særligt i huden (se pkt. 4.8). Den absolutte risiko synes at være forbundet med varighed og intensitet af immunsuppression, i højere grad end anvendelse af et specifikt lægemiddel. Patienterne bør monitoreres regelmæssigt for neoplasmer i huden og bør tilrådes at minimere udsættelse for UV-lys og sollys, samt anvende relevant solbeskyttelse.

Hyperlipidæmi
Samtidig brug af everolimus og ciclosporin som mikroemulsion eller tacrolimus til transplantationspatienter har været forbundet med stigninger i serumkolesterol og ‑triglycerider, der kan være behandlingskrævende. Patienter i behandling med everolimus skal monitoreres for hyperlipidæmi og, om nødvendigt, behandles med lipidsænkende midler, og der bør foretages relevante kostomlægninger (se pkt. 4.5). Risiko/fordele skal vurderes hos patienter med erkendt hyperlipidæmi inden initiering af immunsuppressiv behandling, herunder everolimus. Tilsvarende skal risiko/fordele ved fortsat behandling med everolimus revurderes hos patienter med svær refraktorisk hyperlipidæmi. Patienter, der behandles med en HMG‑CoA-reduktasehæmmer og/eller fibrat, bør monitoreres for den mulige opståen af rhabdomyolyse og andre bivirkninger som beskrevet i produktresuméet for disse lægemidler (se pkt. 4.5).

Angioødem
Everolimus er blevet forbundet med udviklingen af angioødem. I flertallet af de indberettede tilfælde fik patienterne samtidig medicinering med ACE‑hæmmere.

Everolimus og calcineurinhæmmer-induceret renal dysfunktion
Hos nyre‑ og hjertetransplanterede patienter, øger everolimus sammen med ciclosporin i fuld dosis risikoen for renal dysfunktion. Det er nødvendigt at reducere ciclosporin-dosen til brug i kombination med everolimus for at undgå renal dysfunktion.

Relevant justering af den immunsuppressive behandling, særligt reduktion af ciclosporin-dosis, skal overvejes hos patienter med forhøjede serumkreatinin-niveauer.

I et levertransplantationsstudie har everolimus sammen med reduceret tacrolimus-eksponering ikke vist at forværre nyrefunktionen sammenlignet med standard tacrolimus-eksponering uden everolimus.

Regelmæssig monitorering af nyrefunktion anbefales hos alle patienter. Der bør udvises forsigtighed ved samtidig administration af lægemidler, der vides at have en negativ effekt på nyrefunktionen.

Proteinuri
Anvendelse af everolimus med calcineurinhæmmere hos nyretransplanterede patienter er blevet sat i forbindelse med øget proteinuri. Risikoen stiger med højere blodkoncentrationer af everolimus. Hos nyretransplanterede patienter med let proteinuri på immunsuppressiv vedligeholdelsesterapi, der omfatter en calcineurinhæmmer (CNI), har der været indberettet forværring af proteinuri, når CNI’en erstattes af everolimus. Der er observeret reversibilitet ved afbrydelse af everolimus og genintroduktion af CNI’en. Sikkerheden og virkningen ved skift fra en CNI til everolimus hos sådanne patienter er ikke klarlagt. Patienter, der får everolimus, skal monitoreres for proteinuri.

Nyregraft-trombose
Der er rapporteret om øget risiko for arteriel og venøs trombose i nyrerne med graft-tab til følge, for det meste inden for de første 30 dage efter transplantation.

Sårhelingskomplikationer
Ligesom andre mTOR-hæmmere kan everolimus forringe helingen og øge forekomsten af post-transplantationskomplikationer såsom sårdehiscens, væskeansamling og sårinfektion, hvilket kan kræve yderligere kirurgisk indgriben. Lymfocele er den hyppigst rapporterede af sådanne hændelser hos nyretransplanterede patienter og ses ofte hyppigere hos patienter med et højere kropsmasseindeks (BMI). Perikardie‑ og pleuraeffusion forekommer hyppigere hos hjertetransplanterede patienter og incisionshernie forekommer hyppigere hos levertransplanterede patienter.

Trombotisk mikroangiopati/trombotisk trombocytopenisk purpura/hæmolytisk uræmisk syndrom
Administration af everolimus samtidig med en calcineurinhæmmer (CNI) kan øge risikoen for CNI-induceret hæmolytisk uræmisk syndrom/trombotisk trombocytopenisk purpura/trombotisk mikroangiopati.

Vaccinationer
Immunsuppressiva kan påvirke vaccinationsresponset. Under behandling med immunsuppressiva, herunder everolimus, kan vaccinationer have nedsat effekt. Brugen af levende vaccine bør undgås.

Interstitiel lungesygdom/ikke-infektiøs pneumonitis
Diagnosen interstitiel lungesygdom (ILD) bør overvejes hos patienter der har symptomer svarende til infektiøs lungebetændelse, men som ikke reagerer på antibiotika-behandling, og for hvem infektiøs, neoplastisk og andre ikke lægemiddelrelaterede årsager, er blevet udelukket ved relevante undersøgelser. For everolimus er der rapporteret om tilfælde af ILD, som generelt stopper ved behandlingsophør med eller uden glukokortikoid-behandling. Dødelige tilfælde er imidlertid forekommet (se pkt. 4.8).

Nyopstået diabetes mellitus
Det er påvist, at everolimus øger risikoen for nyopstået diabetes mellitus efter transplantation. Blodglucose-koncentrationer skal monitoreres tæt hos patienter, der behandles med everolimus.

Mandlig infertilitet
Der findes rapporter i litteraturen om reversibel azoospermi og oligospermi hos patienter, der var i behandling med mTOR-hæmmere. Da non-kliniske toksikologistudier har vist, at everolimus kan reducere spermatogenesen, må mandlig infertilitet betragtes som en potentiel risiko ved langvarig everolimus-behandling.

Risiko for intolerance over for hjælpestofferne
Everolimus-tabletter indeholder lactose. Patienter med sjældne arvelige problemer, som galactose intolerans, total lactasemangel eller glucose-galactose malabsorption, bør ikke tage dette lægemiddel.

4.5	Interaktion med andre lægemidler og andre former for interaktion
Everolimus metaboliseres primært via CYP3A4 i leveren og i nogen udstrækning i tarmvæggen. Everolimus er et substrat for multilægemiddel-effluks-transporteren, P‑glycoprotein (PgP). Absorption og efterfølgende elimination af systemisk absorberet everolimus kan derfor påvirkes af lægemidler, der påvirker CYP3A4 og/eller P‑glycoprotein. Samtidig behandling med stærke 3A4‑hæmmere og ‑induktorer frarådes. Hæmmere af P‑glycoprotein kan nedsætte udstrømningen af everolimus fra tarmcellerne og øge blodkoncentrationen af everolimus. In vitro var everolimus en kompetitiv hæmmer af CYP3A4 og både en kompetitiv og non-kompetitiv hæmmer af CYP2D6. Alle in vivo interaktionsstudier blev udført uden samtidig behandling med ciclosporin.

Tabel 3. Andre aktive stoffers effekt på everolimus
	Aktivt stof efter interaktion
	Interaktion – Ændring i everolimus AUC/Cmax Geometrisk gennemsnitsratio (observeret interval)
	Anbefalinger ved samtidig administration

	

	Stærke CYP3A4/PgP-hæmmere

	Ketoconazol
	AUC ↑15,3 gange
(interval 11,2‑22,5)
Cmax ↑4,1 gange
(interval 2,6‑7,0)
	Samtidig administration med stærke CYP3A4/PgP-hæmmere frarådes medmindre fordelen opvejer risikoen.

	Itraconazol, posaconazol, voriconazol
	Ikke undersøgt. Stor stigning i everolimus-koncentration forventes.
	

	Telithromycin, clarithromycin
	
	

	Nefazodon
	
	

	Ritonavir, atazanavir, saquinavir, darunavir, indinavir, nelfinavir
	
	

	

	Moderate CYP3A4/PgP-hæmmere

	Erythromycin
	AUC ↑4,4 gange
(interval 2,0‑12,6)
Cmax ↑2,0 gange
(interval 0,9‑3,5)
	Everolimus fuldblodsdalkoncentrationer i bør overvåges, når der samtidig administreres hæmmere af CYP3A4/PgP, og efter at de er seponeret.

Udvis forsigtighed når samtidig administration af moderate CYP3A4-hæmmere eller PgP-induktorer ikke kan undgås.

Overvåg patienten tæt for bivirkninger, og juster dosen af everolimus efter behov (se pkt. 4.2 og 4.4).

	Imatinib
	AUC ↑3,7 gange
Cmax ↑2,2 gange
	

	Verapamil
	AUC ↑3,5 gange
(interval 2,2‑6,3)
Cmax ↑2,3 gange
(interval 1,3‑3,8)
	

	Ciclosporin oral
	AUC ↑2,7 gange
(interval 1,5‑4,7)
Cmax ↑1,8 gange
(interval 1,3‑2,6)
	

	Cannabidiol (PgP-hæmmer)
	AUC ↑2,5 gange
Cmax ↑2,5 gange
	

	Fluconazol
	Ikke undersøgt. Eksponeringen forventes forhøjet.
	

	Diltiazem, nicardipin
	
	

	Dronedaron
	Ikke undersøgt. Eksponeringen forventes forhøjet
	

	Amprenavir, fosamprenavir
	Ikke undersøgt. Eksponeringen forventes forhøjet.
	

	Grapejuice eller anden mad, der påvirker CYP3A4/PgP
	Ikke undersøgt. Eksponeringen forventes forhøjet (effekten varierer meget).
	Kombination skal undgås.

	

	Stærke og moderate CYP3A4-induktorer

	Rifampicin
	AUC ↓63 %
(interval 0‑80 %)
Cmax ↓58 %
(interval 10‑70 %)
	Samtidig administration med stærke CYP3A4-induktorer frarådes medmindre fordelen opvejer risikoen.

	Rifabutin
	Ikke undersøgt. Fald i eksponeringen forventes.
	

	Carbamazepin
	Ikke undersøgt. Fald i eksponeringen forventes.
	

	Phenytoin
	Ikke undersøgt. Fald i eksponeringen forventes.
	

	Phenobarbital
	Ikke undersøgt. Fald i eksponeringen forventes.
	Everolimus fuldblodsdalkoncentrationer i skal monitoreres, når induktorer af CYP3A4 administreres sideløbende og efter deres seponering.

	Efavirenz, nevirapin
	Ikke undersøgt. Fald i eksponeringen forventes.
	

	Perikum (Hypericum perforatum)
	Ikke undersøgt. Stort fald i eksponeringen forventes.
	Præparater indeholdende perikum må ikke bruges under behandling med everolimus.



Lægemidler, hvor plasmakoncentrationen kan blive ændret af everolimus:

Octreotid
Ved samtidig administration af everolimus (10 mg dagligt) med depot octreotid, steg octreotids Cmin med geometrisk gennemsnitsratio (everolimus/placebo) 1,47 gange.

Ciclosporin
Everolimus havde en ubetydelig klinisk indflydelse på ciclosporins farmakokinetik hos nyre‑ og hjertetransplanterede patienter, der fik ciclosporin som mikroemulsion.



Atorvastatin (CYP3A4-substrat) og pravastatin (PgP-substrat)
Administration af enkeltdoser af everolimus med enten atorvastatin eller pravastatin til raske forsøgspersoner påvirkede ikke farmakokinetikken af atorvastatin, pravastatin og everolimus eller total HMG‑CoA-reduktase-bioreaktivitet i plasma i klinisk relevant grad. Disse resultater kan dog ikke ekstrapoleres til andre HMG-CoA-reduktasehæmmere. Patienter skal monitoreres for udvikling af rhabdomyolyse og andre bivirkninger, som beskrevet i produktresuméerne for HMG‑CoA-reduktasehæmmere.

Orale CYP3A4-substrater
På baggrund af resultater fra in vitro-studier, er det ikke sandsynligt, at systemiske koncentrationer opnået efter daglige, orale doser på 10 mg vil hæmme PgP, CYP3A4 og CYP2D6. Men hæmning af CYP3A4 og PgP i tarmen kan ikke udelukkes. Et interaktionsstudie med raske forsøgspersoner viste, at samtidig administration af en oral dosis midazolam, et sensitiv CYP3A4 studiesubstrat, med everolimus resulterede i en 25 % stigning i midazolams Cmax og en 30 % stigning i midazolams AUC. Effekten skyldes sandsynligvis hæmning af intestinal CYP3A4 af everolimus. Derfor kan everolimus påvirke biotilgængeligheden af oralt samtidig administrerede CYP3A4-substrater. Men en klinisk relevant effekt på systemisk administreret CYP3A4-substrater forventes ikke. Hvis everolimus tages sammen med oralt administrerede CYP3A4-substrater med et smalt terapeutisk indeks (f.eks. pimozid, terfenadin, astemizol, cisaprid, quinidin eller sekalealkaloidderivater), skal patienten monitoreres for bivirkninger beskrevet i produktinformationen for det oralt administrerede CYP3A4-substrat.

Vaccinationer
Immunsuppressiva kan påvirke vaccinationsresponset, og vaccinationer, der foretages under behandling med everolimus, kan derfor være mindre effektive. Anvendelse af levende vacciner bør undgås.

Pædiatrisk population
Interaktionsstudier er kun udført hos voksne.

4.6	Fertilitet, graviditet og amning

Graviditet
Der er ikke tilstrækkelige data vedrørende brug af everolimus til gravide kvinder. Dyrestudier har vist reproduktionstoksicitet, herunder embryo‑/føtotoksicitet (se pkt. 5.3). Den potentielle risiko for mennesker er ukendt. Everolimus bør kun gives til gravide kvinder, såfremt den potentielle fordel opvejer risikoen for fostret. Kvinder i den fertile alder bør tilrådes at anvende sikker kontraception under behandling med everolimus og i op til 8 uger efter behandlingen er stoppet.

Amning
Det vides ikke, om everolimus udskilles i modermælk. I dyrestudier udskiltes everolimus og/eller dets metabolitter i stor udstrækning i mælk hos diegivende rotter. Kvinder, som tager everolimus, bør derfor ikke amme.

Fertilitet
Der er litteraturrapporter med reversible azoospermi og oligospermi hos patienter behandlet med mTOR-hæmmere (se pkt. 4.4, 4.8 og 5.3). Risikoen for, at everolimus forårsager infertilitet hos mandlige og kvindelige patienter, er ikke kendt, men der er set tilfælde af infertilitet blandt mandlige patienter og sekundær amenorré blandt kvindelige patienter.

4.7	Virkning på evnen til at føre motorkøretøj og betjene maskiner
Ikke mærkning.
Everolimus "EQL Pharma" påvirker ikke eller kun i ubetydelig grad evnen til at føre motorkøretøj og betjene maskiner.

4.8	Bivirkninger

a) Resumé af sikkerhedsprofilen
Hyppigheden af de bivirkninger, der er angivet nedenfor, er fra analysen af 12-måneders forekomst af bivirkninger i randomiserede, kontrollerede multicenterstudier, der undersøgte everolimus i kombination med calcineurinhæmmere (CNI) og kortikosteroider hos transplanterede voksne patienter. Alle undtagen to studier (med nyretransplantation) inkluderede non-everolimus, CNI-baserede standard behandlingsarme.
Everolimus kombineret med ciclosporin er undersøgt i fem studier med tilsammen 2.497 nyretransplanterede patienter (herunder to studier uden en non-everolimus kontrolgruppe), og tre studier med tilsammen 1.531 hjertetransplanterede patienter (ITT populationer se pkt. 5.1).

Everolimus i kombination med tacrolimus er undersøgt i et studie, der inkluderede 719 levertransplanterede patienter (ITT-population, se pkt. 5.1).

De mest almindelige bivirkninger er: infektioner, anæmi, hyperlipidæmi, nydiagnosticeret diabetes mellitus, søvnløshed, hovedpine, hypertension, hoste, forstoppelse, kvalme, perifært ødem, forringet heling (herunder pleura‑ og perikardieekssudat).

Forekomsten af bivirkninger kan være afhængig af det immunsuppressive regime (dvs. grad og varighed). Der er i studier, der kombinerede everolimus med ciclosporin, set hyppigere stigninger i serumkreatinin hos patienter, der fik everolimus i kombination med fuld dosis ciclosporin som mikroemulsion, end hos kontrolpatienter. Den overordnede forekomst af bivirkninger var lavere med reduceret dosis ciclosporin som mikroemulsion (se pkt. 5.1).

Everolimus’ sikkerhedsprofil, når ciclosporin blev administreret i reduceret dosis, svarede til det beskrevet for de 3 pivotale studier, hvor ciclosporin blev administreret i fuld dosis, bortset fra, at stigning i serumkreatinin var mindre hyppig, og gennemsnitlige værdier og middelværdier af serumkreatinin var lavere end i de andre fase III-studier.

b) Resumé af bivirkninger i tabelform
Tabel 4 indeholder bivirkninger, der muligvis eller sandsynligvis er relateret til everolimus, set i kliniske fase III-studier. Medmindre andet er angivet, er disse lidelser blevet identificeret ved en forhøjet incidens i fase III-studier, hvor man sammenlignede everolimus-behandlede patienter med patienter på et non-everolimus standard-behandlingsregime, eller samme incidens, hvis hændelsen er en kendt bivirkning af sammenligningsstoffet MPA i nyre‑ og hjertetransplantationsstudier (se pkt. 5.1). Bortset fra hvor andet er angivet, er bivirkningsprofilen relativ overensstemmende for alle transplantationsindikationerne. De er angivet i overensstemmelse med MedDRA standard organklasser:

Bivirkningerne er anført efter hyppighederne, der er defineret som: meget almindelig (≥ 1/10); almindelig (≥ 1/100 til < 1/10); ikke almindelig (≥ 1/1.000 til < 1/100); sjælden (≥ 1/10.000 til < 1/1.000); meget sjælden (< 1/10.000).

Tabel 4. Bivirkninger, som muligvis eller sandsynligvis er relateret til everolimus

	Organklasse
	Hyppighed
	Bivirkning

	Infektioner og parasitære sygdomme
	Meget almindelig
	Infektioner (virale, bakterielle, svampe), infektion i de øvre luftveje, infektion i de nedre luftveje og lungeinfektioner (herunder pneumoni)1, urinvejsinfektioner2

	
	Almindelig
	Sepsis, sårinfektion

	Benigne, maligne og uspecificerede tumorer
	Almindelig
	Maligne eller uspecificerede tumorer, maligne og uspecificerede hudneoplasmer

	
	Ikke almindelig
	Lymfomer/post-transplantation lymfoproliferative lidelser (PTLD)

	Blod og lymfesystem
	Meget almindelig
	Leukopeni, anæmi/erytropeni, trombocytopeni1,

	
	Almindelig
	Pancytopeni, trombotisk mikroangiopati (herunder trombotisk trombocytopenisk purpura/hæmolytisk uræmisk syndrom)

	Det endokrine system
	Ikke almindelig
	Mandlig hypogonadisme (fald i testosteron, stigning i FSH og LH)

	Metabolisme og ernæring
	Meget almindelig
	Hyperlipidæmi (kolesterol og triglycerider), nyopstået diabetes mellitus, hypokaliæmi

	Psykiske forstyrrelser
	Meget almindelig
	Søvnløshed, angst

	Nervesystemet
	Meget almindelig
	Hovedpine

	Hjerte
	Meget almindelig
	Perikardieeffusion3

	
	Almindelig
	Takykardi

	Vaskulære sygdomme
	Meget almindelig
	Hypertension, venøs tromboemboli

	
	Almindelig
	Lymfocele4, epistaxis, renal graft-trombose

	Luftveje, thorax og mediastinum
	Meget almindelig
	Pleuraeffusion1, hoste1, dyspnø1

	
	Ikke almindelig
	Interstitiel lungesygdom5

	Mave-tarm-kanalen
	Meget almindelig
	Abdominalsmerter, diarré, kvalme, opkastning

	
	Almindelig
	Pankreatitis, stomatitis/mundsår, oropharyngeal smerte

	Lever og galdeveje
	Ikke almindelig
	Ikke-infektiøs hepatitis, gulsot

	Hud og subkutane væv
	Almindelig
	Angioødem6, akne, udslæt

	Knogler, led, muskler og bindevæv 
	Almindelig
	Myalgi, artralgi

	Nyrer og urinveje
	Almindelig
	Proteinuri2, renal tubulær nekrose7

	Det reproduktive system og mammae
	Almindelig
	Erektil dysfunktion, menstruationsforstyrrelser (herunder amenorré og menoragi)

	
	Ikke almindelig
	Ovariecyster

	Almene symptomer og reaktioner på administrationsstedet
	Meget almindelig
	Perifert ødem, smerte, forringet heling, pyreksi

	
	Almindelig
	Incisionshernie

	Undersøgelser
	Almindelig
	Abnorm leverenzym8


1	almindelig ved nyre‑ og levertransplantation
2	almindelig ved hjerte‑ og levertransplantation
3	ved hjertetransplantation
4	ved nyre‑ og hjertetransplantation
5	den SMQ-baserede søgning efter ILD viste hyppigheden af ILD i kliniske studier. Denne brede søgning inkluderede også sager forårsaget af relaterede tilfælde f.eks. infektioner. Hyppigheden stammer fra medicinsk gennemgang af kendte tilfælde.
6	hovedsageligt hos patienter behandlet samtidig med ACE-hæmmere
7	ved nyretransplantation
8	γ-GT, ASAT, ALAT forhøjet

c) Beskrivelse af udvalgte bivirkninger
Da non-kliniske toksikologistudier har vist, at everolimus kan reducere spermatogenesen, må mandlig infertilitet betragtes som en mulig risiko ved længerevarende everolimus-behandling. Der er litteraturrapporter med reversible azoospermi og oligospermi hos patienter behandlet med mTOR-hæmmere.

I kontrollerede kliniske studier, hvor i alt 3.256 patienter, der fik everolimus i kombination med andre immunsuppressiva, blev monitoreret i mindst 1 år, udviklede 3,1 % maligniteter, 1,0 % udviklede hudmaligniteter og 0,60 % udviklede lymfom eller lymfoproliferative lidelser.

Der er set tilfælde, hvoraf nogle var dødelige, af interstitiel lungesygdom, der medfører lunge intraparenkymal inflammation (pneumonitis) og/eller fibrose af ikke-infektiøs ætiologi hos patienter, der modtager rapamycin og derivater heraf, herunder everolimus. Tilstanden stopper som regel efter seponering af everolimus og/eller tilføjelse af glukokortikoider. Men dødelige tilfælde er forekommet.

d) Bivirkninger fra spontane rapporter efter markedsføring
Følgende bivirkninger stammer fra erfaring efter markedsføring med everolimus fra spontane rapporter og litteraturen. Da disse bivirkninger stammer fra frivillig rapportering fra en ukendt populationsstørrelse, er det ikke muligt pålideligt at vurdere deres hyppighed, derfor kategoriseres de med hyppigheden ”ikke kendt”. Bivirkningerne er angivet i overensstemmelse med MedDRA systemorganklasser. Inden for hver enkelt organklasse er bivirkningerne opstillet efter, hvor alvorlige de er. De alvorligste bivirkninger er anført først.

Tabel 5. Bivirkninger fra spontane rapporter og litteratur (hyppigheden ikke kendt)
	Organklasse
	Hyppighed
	Bivirkning

	Metabolisme og ernæring
	Ikke kendt
	Jernmangel

	Vaskulære sygdomme
	Ikke kendt
	Leukocytoklastisk vaskulitis, lymfødem

	Luftveje, thorax og mediastinum
	Ikke kendt
	Pulmonal alveolær proteinose

	Hud og subkutane væv
	Ikke kendt
	Erythrodermi



Pædiatrisk population
Sikkerhedsoplysningerne hos børn og unge er baseret på 36 måneders data fra nyretransplanterede pædiatriske patienter og 24 måneders data fra levertransplanterede pædiatriske patienter (se pkt. 5.1).

Indberetning af formodede bivirkninger
Når lægemidlet er godkendt, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger via:



Lægemiddelstyrelsen
Axel Heides Gade 1
DK-2300 København S
Websted: www.meldenbivirkning.dk

4.9	Overdosering
Everolimus har i dyrestudier vist lille akut toksisk potentiale. Der er ikke set letalitet eller svær toksicitet efter orale enkeltdoser på 2.000 mg/kg (grænsetest) hos hverken mus og rotter.

Indberettet erfaring med overdosis hos mennesker er meget begrænset; der har været et enkelt tilfælde med et 2‑årigt barns utilsigtede indtag af 1,5 mg, hvor der ikke blev observeret bivirkninger. Enkeltdoser på op til 25 mg er administreret til transplantationspatienter med acceptabel akut tolerabilitet. Der bør initieres generelle, understøttende tiltag i alle tilfælde af overdosering.

4.10	Udlevering
BEGR (kun til sygehuse)


5.	FARMAKOLOGISKE EGENSKABER

5.1	Farmakodynamiske egenskaber
Farmakoterapeutisk klassifikation: Mammalian target of rapamycin (mTOR) kinasehæmmere. ATC‑kode: L04AH02.

Virkningsmekanisme
Everolimus, en proliferationsignalhæmmer, forebygger allograft-afstødning hos gnavere og non‑humane primat-modeller af allotransplantation. Det udøver dets immunsuppressive effekt ved at hæmme proliferation, og dermed klonal ekspansion, af antigen-aktiverede T‑celler, som drives af T‑celle specifikke interleukiner, f.eks. interleukin‑2 og interleukin‑15. Everolimus hæmmer en intracellulær signalvej, som udløses efter binding af disse T‑celle-vækstfaktorer til deres respektive receptorer, og sædvanligvis fører til celleproliferation. Everolimus’ blokering af dette signal medfører, at cellerne stoppes ved G1-stadiet i cellecyklus.

På molekyleniveau danner everolimus et kompleks med det cytoplasmiske protein FKBP‑12. Ved tilstedeværelse af everolimus hæmmes den vækstfaktor-stimulerede fosforylering af p70 S6-kinase. Da p70 S6-kinasefosforylering styres af FRAP (også kaldet mTOR), tyder dette fund på, at everolimus-FKBP‑12-komplekset bindes til, og dermed interagerer med, FRAP-funktionen. FRAP er et vigtigt, styrende protein, der regulerer cellemetabolisme, vækst og proliferation; hæmning af FRAP-funktionen hvilket forklarer cellecyklus-stoppet forårsaget af everolimus.

Everolimus har således en anden virkningsmekanisme end ciclosporin. Kombination af everolimus og ciclosporin har i non-kliniske modeller af allotransplantation haft bedre effekt end de respektive lægemidler alene.

Everolimus’ effekt er ikke begrænset til T‑celler. Generelt hæmmer det den vækstfaktorstimulerede proliferation af hæmatopoietiske såvel som non-hæmatopoietiske celler, såsom i vaskulære glatte muskelceller. Vækstfaktor-stimuleret vaskulær proliferation af glatte muskelceller, udløst af beskadigelse af endotelceller og medførende dannelse af neointima, spiller en nøglerolle i patogenesen af kronisk udstødelse. Non-kliniske studier med everolimus har vist hæmning af dannelsen af neointima i transplantationsmodeller af rotteaorta.

Klinisk virkning og sikkerhed
Nyretransplantation
Everolimus i faste doser på 1,5 mg/dag og 3 mg/dag, i kombination med standarddoser af ciclosporin som mikroemulsion og kortikosteroider, blev undersøgt i to fase III de novo voksne nyretransplantationsstudier (B201 og B251). Mycofenolatmofetil (MMF) 1 g to gange dagligt blev brugt som sammenligning. Det co-primære sammensatte endepunkt var mangel på virkning (biopsi-verificeret akut afstødning, tab af transplantat, død eller manglende opfølgning) ved 6 måneder, samt tab af transplantat, død eller manglende opfølgning ved 12 måneder. Everolimus var overordnet ikke dårligere end MMF i disse studier. Forekomsten af biopsi-verificeret akut afstødning ved 6 måneder i B201-studiet var 21,6 %, 18,2 % og 23,5 % for grupperne med henholdsvis everolimus 1,5 mg/dag, everolimus 3 mg/dag og MMF. I B251-studiet var incidensen 17,1 %, 20,1 % og 23,5 % for grupperne med henholdsvis everolimus 1,5 mg/dag, everolimus 3 mg/dag og MMF.

Der er hyppigere set reduceret allograft-funktion med forhøjet serumkreatinin hos patienter, der anvendte everolimus i kombination med fuld dosis ciclosporin som mikroemulsion, end hos MMF-patienter. Denne effekt menes at skyldes øget ciclosporin nefrotoksicitet. Lægemiddelkoncentrationsanalyse/farmakodynamisk analyse har vist, at nyrefunktionen ikke blev forringet med nedsat eksponering for ciclosporin, og at virkningen samtidig bevaredes så længe bloddalkoncentrationen af everolimus blev holdt over 3 ng/ml. Dette koncept blev efterfølgende bekræftet i yderligere to fase III-studier (A2306 og A2307 med henholdsvis 237 og 256 patienter), der evaluerede virkningen og sikkerheden af everolimus 1,5 mg og 3 mg pr. dag (initial dosis, efterfølgende dosis baseret på mål-dalkoncentration  3 ng/ml) i kombination med reduceret eksponering for ciclosporin. I begge studier blev nyrefunktionen bevaret uden at kompromittere virkningen. I disse studier indgik der imidlertid ingen komparativ arm uden everolimus.

Et randomiseret, åbent, kontrolleret fase III-multicenterstudie (A2309) er blevet gennemført, hvori 833 de-novo nyretransplanterede patienter blev randomiseret til et af to everolimus-regimer med forskellig dosis i kombination med ciclosporin i reduceret dosis eller et standard-regime med natriummycofenolat (MPA) + ciclosporin, og behandlet i 12 måneder. Alle patienter fik induktionsterapi med basiliximab før transplantation og på dag 4 efter transplantation. Der blev givet steroider efter behov efter transplantation.

[bookmark: XPL_FORMATTING2][bookmark: XPL_FORMATTING3][bookmark: XPL_FORMATTING4][bookmark: XPL_FORMATTING5]Startdoserne i de to everolimus-grupper var 1,5 mg pr. dag og 3 mg pr. dag administreret som to doser, efterfølgende modificeret fra dag 5 og frem for at opretholde mål-dalkoncentrationer af everolimus i blodet på henholdsvis 3‑8 ng/ml og 6‑12 mg/ml. Natriummycofenolat-dosen var 1,44 g pr. dag. Ciclosporin-doserne blev tilpasset for at opretholde målintervaller for dalkoncentrationer i blodet som vist i tabel 6. De faktiske målte værdier for blodkoncentrationer af everolimus og ciclosporin (C0 og C2) er vist i tabel 7. 

Selvom everolimus-regimet med den højeste dosis var lige så effektivt som lavdosis-regimet, var den overordnede sikkerhed dårligere, og regimet med den højere dosis frarådes derfor.

Regimet med den laveste dosis everolimus anbefales (se pkt. 4.2).

Tabel 6. Studie A2309: Målintervaller for ciclosporin bloddalkoncentrationer
	Mål-ciclosporin C0 (ng/ml)
	Måned 1
	Måned 2-3
	Måned 4-5
	Måned 6-12

	Everolimus-grupper
	100‑200
	75‑150
	50‑100
	25‑50

	MPA-grupper
	200‑300
	100‑250
	100‑250
	100‑250



Tabel 7. Studie A2309: Målte bloddalkoncentrationer af everolimus og ciclosporin
	Dalkoncentrationer (ng/ml)
	Everolimus-grupper
(lavdosis-ciclosporin)
	MPA
(standard-ciclosporin)

	
	Everolimus 1,5 mg
	Everolimus 3,0 mg
	Myfortic 1,44 g

	Ciclosporin
	Co
	C2
	Co
	C2
	Co
	C2

	Dag 7
	195 ± 106
	847 ± 412
	192 ± 104
	718 ± 319
	239 ± 130
	934 ± 438

	Måned 1
	173 ± 84
	770 ± 364
	177 ± 99
	762 ± 378
	250 ± 119
	992 ± 482

	Måned 3
	122 ± 53
	580 ± 322
	123 ± 75
	548 ± 272
	182 ± 65
	821 ± 273

	Måned 6
	88 ± 55
	408 ± 226
	80 ± 40
	426 ± 225
	163 ± 103
	751 ± 269

	Måned 9
	55± 24
	319 ± 172
	51 ± 30
	296 ± 183
	149 ± 69
	648 ± 265

	Måned 12
	55 ± 38
	291 ± 155
	49 ± 27
	281 ± 198
	137 ± 55
	587± 241

	Everolimus
	(Mål-C0 3‑8)
	(Mål-C0 3‑8)
	-

	Dag 7
	4,5 ± 2,3
	8,3 ± 4,8
	-

	Måned 1
	5,3 ± 2,2
	8,6 ± 3,9
	-

	Måned 3
	6,0 ± 2,7
	8,8 ± 3,6
	-

	Måned 6
	5,3 ± 1,9
	8,0 ± 3,1
	-

	Måned 9
	5,3 ± 1,9
	7,7 ± 2,6
	-

	Måned 12
	5,3 ± 2,3
	7,9 ± 3,5
	-


Tallene er målte middelværdier ± SD med C0 = dalkoncentration, C2 = værdi 2 timer efter dosering.

[bookmark: XPL_FORMATTING6]Det primære endepunkt for virkning var en sammensat variabel af manglende virkning (biopsi-verificeret akut afstødning, graft-tab, død eller manglende opfølgning). Resultatet er vist i tabel 8.

Tabel 8. Studie A2309: Sammensatte og individuelle endepunkter for virkning ved 6 og 12 måneder (incidens i ITT-populationen)
	
	Everolimus
1,5 mg N = 277
% (n)
6 mdr.     12 mdr.
	Everolimus
3,0 mg N = 279
% (n)
6 mdr.     12 mdr.
	MPA
1,44 g N = 277
% (n)
6 mdr.     12 mdr.

	Sammensat endepunkt (10‑kriterium)
	19,1 (53)
	25,3 (70)
	16,8 (47)

-1,9 %
(-8,3; 4,4)
	21,5 (60)

-2,7 %
(-9,7; 4,3)
	18,8 (52)
	24,2 (67)

	
	
	
	
	
	
	

	Forskel % (Everolimus- MPA)
95 % CI
	0,4 %
(-6,2; 6,9)
	1,1 %
(-6,1; 8,3)
	
	
	-
-
	-
-

	Individuelle endepunkter (20‑kriterier)
	
	
	
	
	
	

	Behandlet BPAR
	10,8 (30)
	16,2 (45)
	10,0 (28)
	13,3 (37)
	13,7 (38)
	17,0 (47)

	Graft-tab
	4,0 (11)
	4,3 (12)
	3,9 (11)
	4,7 (13)
	2,9 (8)
	3,2 (9)

	Død
	2,2 (6)
	2,5 (7)
	1,8 (5)
	3,2 (9)
	1,1 (3)
	2,2 (6)

	Manglende opfølgning
	3,6 (10)
	4,3 (12)
	2,5 (7)
	2,5 (7)
	1,8 (5)
	3,2 (9)

	Kombinerede endepunkter (20‑kriterier)
	
	
	
	
	
	

	Graft-tab/død
	5,8 (16)
	6,5 (18)
	5,7 (16)
	7,5 (21)
	4,0 (11)
	5,4 (15)

	Graft-tab/død/manglende opfølgning
	9,4 (26)
	10,8 (30)
	8,2 (23)
	10,0 (28)
	5,8 (16)
	8,7 (24)


mdr. = måneder, 10 = primært, 20 = sekundære, CI = konfidensinterval, non-inferioritetsmargenen var 10 % 
Sammensat endepunkt: behandlet biopsi-verificeret akut afstødning (BPAR), graft-tab, død eller manglende opfølgning

Ændringer i nyrefunktion vist ved beregnet glomerulær filtrationsrate (GFR) ved brug af MDRD‑formlen er vist i tabel 9.

Proteinuri blev vurderet under planlagte besøg ved spot-analyse af urinprotein/kreatinin (se tabel 10). Der sås en koncentrationseffekt, der relaterede proteinuri-niveauer til everolimus dalkoncentrationer, særlig ved Cmin-værdier over 8 ng/ml.

Bivirkninger, der er indberettet hyppigere ved det anbefalede (lavdosis) everolimus-regime end i MPA-kontrolgruppen er medtaget i tabel 4. Der blev indberettet en lavere hyppighed af virusinfektioner hos everolimus-behandlede patienter, hvilket hovedsagelig skyldtes lavere indberetningsfrekvens for CMV-infektion (0,7 % versus 5,95 %) og BK-virusinfektion (1,5 % versus 4,8 %).

Tabel 9- Studie A2309: Nyrefunktion (MDRD-beregnet GFR) ved 12 måneder (ITT-population)
	
	Everolimus
1,5 mg
N = 277
	Everolimus
3,0 mg
N = 279
	MPA
1,44 g
N = 277

	Middel-GFR ved 12 måneder (ml/min/1,73 m2)
	54,6
	51,3
	52,2

	Forskel i middelværdi (everolimus - MPA) 95 % CI
	2,37
(-1,7; 6,4)
	-0,89
(-5,0; 3,2)
	-
-


Imputation for manglende værdier af GFR ved 12 måneder: graft-tab = 0; død eller manglende opfølgning for nyrefunktion = LOCF1 (last observation carried forward-metode 1: behandlingsophør (op til måned 12)).
CI: konfidensinterval.
MDRD: modification of diet in renal disease (kostændring ved nyresygdom)

Tabel 10. Studie A2309: Urinprotein/kreatinin-forhold
	
	
	Proteinuri-kategori (mg/mmol)

	
	Behandling
	normal %
(n) (< 3,39)
	let %
(n) (3,39-< 33,9)
	sub-nefrotisk %
(n) (33,9-< 339)
	nefrotisk %
(n) (> 339)

	Måned 12 (TED)
	Everolimus 1,5 mg
	0,4 (1)
	64,2 (174)
	32,5 (88)
	3,0 (8)

	
	Everolimus 3 mg
	0,7 (2)
	59,2 (164)
	33,9 (94)
	5,8 (16)

	
	MPA 1,44 g
	1,8 (5)
	73,1 (198)
	20,7 (56)
	4,1 (11)


1 mg/mmol = 8,84 mg/g
TED: Treatment endpoint (behandlingsendepunkt; værdi ved måned 12 eller sidste udførte observation)

I et 24 måneders, randomiseret, åbent, 2-armet multicenterstudie (A2433) blev 2.037 voksne patienter, med lav immunologisk risiko, randomiseret inden for 24 timer efter nyretransplantation til at modtage enten everolimus og reduceret CNI (EVR + rCNI) eller MPA og standard CNI (MPA + sCNI). I EVR + rCNI-gruppen var startdosen med everolimus 3 mg/dag givet som 1,5 mg to gange dagligt (når givet med tacrolimus) eller 1,5 mg/dag givet som 0,75 mg to gange dagligt (når givet med ciclosporin). Incidensrater for alle endepunkter for virkning ved 12 måneder og 24 måneder er opsummeret i tabel 11. Sikkerhedsfundene er i overensstemmelse med den kendte sikkerhedsprofil for everolimus, MPA, ciclosporin og tacrolimus. Incidensen af virale infektioner, såsom CMV‑ og BKV-infektioner, var henholdsvis 28 (2,8 %) og 59 (5,8 %) i EVR + rCNI-gruppen og henholdsvis 137 (13,5 %) og 104 (10,3 %) i MPA + sCNI-gruppen.

Tabel 11. Studie A2433: Sammenligning af behandlinger baseret på incidensrater af de sammensatte endepunkter (fuldt analysesæt)
	Endepunkter for virkning
	EVR + rCNI
N =
1.022
	MPA + sCNI
N =
1.015
	Forskel
(95 % CI)
	P-værdi
	EVR + rCNI
N =
1.022
	MPA +
sCNI
N =
1.015
	Forskel
(95 % CI)
	P-værdi

	
	12 måneder
	24 måneder

	eGFR < 50 ml/min/
1,73m2 eller tBPAR#
	489
(47,9)
	456
(44,9)
	3,0
(-1,4; 7,3)
	0,187
	489
(47,9)
	443
(43.7)
	4,2
(-0,3; 8,7)
	0,067

	tBPAR, graft-tab eller død
	146
(14,4)
	131
(13,0)
	1,4
(-1,6; 4,4)
	0,353
	169
(18,0)
	147
(17,3)
	0.8
(-4,6; 6,1)
	0,782

	tBPAR 
	107
(10,8)
	91
(9,2)
	1,6
(-1,1; 4,2)
	0,243
	118
(12,8)
	98
(12,1)
	0,7
(-4,4; 5,8)
	0,794

	Graft-tab
	33
(3,3)
	28
(2,8)
	0,5
(-1,0; 2,0)
	0,542
	37
(3,7)
	32
(3,2)
	0,5
(-1,1; 2,1)
	0,572

	Død
	20
(2,0)
	28
(2,8)
	-0,8
(-2,2; 0,5)
	0,234
	32
(3,7)
	36
(4,2)
	-0,5
(-2,7; 1,6)
	0,634

	Graft-tab eller død
	51
(5)
	54
(5,4)
	-0,3
(-2,3; 1,6)
	0,732
	67
(7,1)
	65
(7,1)
	0,0
(-2,5; 2,6)
	0,970

	eGFR < 50 m/min/
1,73m2# 
	456
(44,6)
	424
(41,8)
	2,9
(-1,5; 7,2)
	0,201
	474
(46,4)
	423
(41,6)
	4,7
(0,2; 9,2)
	0,040


95 % CI og p-værdi for at teste for ingen forskel ([EVR + rCNI] – [MPA + sCNI] = 0); endepunkt fremhævet med # er sammenlignet ved brug af rå incidensrater, andre endepunkter er sammenlignet ved brug af Kaplan-Meier incidensrater; tBPAR: behandlet biopsi-bevist akut afstødning; CI: konfidensinterval; eGFR: estimeret glomerulær filtrationsrate; EVR: everolimus; MPA: mycophenolsyre; rCNI: calcineurinhæmmer med reduceret eksponering; sCNI: calcineurinhæmmer med standardeksponering

Hjertetransplantation
I fase III-hjertestudiet (B253) blev både everolimus 1,5 mg/dag og 3 mg/dag i kombination med standarddoser af ciclosporin som mikroemulsion og kortikosteroider undersøgt versus azathioprin (AZA) 1‑3 mg/kg/dag. Det primære endepunkt var en kombinationen af forekomst af akut afstødning  ISHLT grad 3A, akut afstødning forbundet med hæmodynamisk påvirkning, graft-tab, død eller manglende opfølgning ved 6, 12 og 24 måneder. Begge doser af everolimus var bedre end AZA ved 6, 12 og 24 måneder. Forekomsten af biopsi-verificeret akut afstødning  ISHLT grad 3A ved måned 6 var henholdsvis 27,8 % for gruppen, der fik 1,5 mg/dag, 19 % for gruppen, der fik 3 mg/dag og 41,6 % for AZA-gruppen (p = 0,003 for 1,5 mg versus kontrol, < 0,001 for 3 mg versus kontrol).

Baseret på data fra intravaskulær koronararterie-ultralyd, opnået fra en undergruppe af studiepopulationen, var begge everolimus-doser statistisk signifikant mere effektive end AZA til forebyggelse af allograft vaskulopati (defineret som stigning i maksimal intima-tykkelse fra baseline  0,5 mm i mindst én matched skive af en automateret pullback-sekvens), en vigtig risikofaktor for tab af transplantat over tid.

Forhøjet serumkreatinin blev observeret oftere blandt patienter i behandling med everolimus i kombination med fuld dosis ciclosporin som mikroemulsion end blandt AZA-patienter. Disse resultater antyder, at everolimus øger den ciclosporin-inducerede nefrotoksicitet.

Studie A2411 var et randomiseret, 12‑måneders, åbent studie, der sammenlignede everolimus i kombination med en reduceret dosis ciclosporin mikroemulsion og kortikosteroider med mykofenolisk mofetil (MMF) og standarddosis ciclosporin mikroemulsion og kortikosteroider i de-novo hjertetransplantationspatienter. Initialdosis for everolimus var på 1,5 mg/dag og dosis blev justeret til at vedligeholde dalkoncentrationer af everolimus på 3‑8 ng/ml. MMF-dosis blev initieret ved 1.500 mg to gange dagligt. Dosis af ciclosporin mikroemulsion blev justeret til følgende målintervaller for dalkoncentrationer (ng/ml):

Tabel 12. Målintervaller for Ciclosporin dalkoncentrationer efter måned
	Mål-ciclosporin C0 
	Måned 1
	Måned 2
	Måned 3‑4
	Måned 5‑6
	Måned 7‑12

	Everolimus-gruppe
	200-350
	150-250
	100-200
	75-150
	50-100

	MMF-gruppe
	200-350
	200-350
	200-300
	150-250
	100-250



De aktuelle målte blodkoncentrationer er vist i tabel 13.

Tabel 13. Studie A2411: Opsummerende statistik for CsA-blodkoncentrationer* (gennemsnit ± SD)
	
	Everolimus-gruppen
(N = 91)
	MMF-gruppen
(N = 83)

	Besøg
	C0
	C0

	Dag 4
	154 ± 71
n = 79
	155 ± 96
n = 74

	Måned 1
	245 ± 99
n = 76
	308 ± 96
n = 71

	Måned 3
	199 ± 96
n = 70
	256 ± 73
n = 70

	Måned 6
	157 ± 61
n = 73
	219 ± 83
n = 67

	Måned 9
	133 ± 67
n = 72
	187 ± 58
n = 64

	Måned 12
	110 ± 50
n = 68
	180 ± 55
n = 64


*:	fuldblodsdalkoncentrationer (C0)

Ændringer i nyrefunktion er vist i tabel 14. Virkningen er vist i tabel 15.

Tabel 14. Studie A2411: Ændringer i kreatininclearance i løbet af studiet (patienter med parrede værdier)
	
	
	Estimeret kreatinclearance (Cockcroft-Gault)* ml/min

	
	
	Baseline gennemsnit (± SD)
	Gennemsnit af værdi på tid (± SD)
	Gennemsnit af forskel mellem grupper (95 % CI)

	Måned 1
	Everolimus (n = 87)
	73,8 (± 27,8)
	68,5 (± 31,5)
	-7,3
(-18,1; 3,4)

	
	MMF (n = 78)
	77,4 (± 32,6)
	79,4 (± 36,0)
	

	Måned 6
	Everolimus (n = 83)
	74,4 (± 28,2)
	65,4 (± 24,7)
	-5,0
(-13,6; 2,9)

	
	MMF (n = 72)
	76,0 (± 31,8)
	72,4 (± 26,4)
	

	Måned 12
	Everolimus (n = 71)
	74,8 (± 28,3)
	68,7 (± 27,7)
	-1,8
(-11,2; 7,5)

	
	MMF (n = 71)
	76,2 (± 32,1)
	71,9 (± 30,0)
	


* 	herunder patienter med værdier både for baseline og besøg

Tabel 15. Studie A2411: Hændelsesrater for virkning (incidens i ITT-population)
	Endepunkt for virkning
	Everolimus
n = 92
	MMF
n = 84
	Forskel i hændelsesrater
Gennemsnit (95 % CI)

	Efter 6 måneder
	
	
	

	Biopsi-bekræftelse på akut afstødning ≥ ISHLT grad 3A
	18 (19,6 %)
	23 (27,4 %)
	-7,8 (-20,3, 4,7)

	Samlet mangel på virkning*
	26 (28,3 %)
	31 (36,9 %)
	-8,6 (-22,5, 5,2)

	Efter 12 måneder
	
	
	

	Biopsi-bekræftelse af akut afstødning ≥ ISHLT grad 3A
	21 (22,8 %)
	25 (29,8 %)
	-6,9 (-19,9, 6,1)

	Samlet mangel på virkning*
	30 (32,6 %)
	35 (41,7 %)
	-9,1 (-23,3, 5,2)

	Død eller tab af transplantat/ gentransplantation
	10 (10,9 %)
	10 (11,9 %)
	-


* 	Samlet mangel på virkning: hvilken som helst af de følgende – akut afstødning ≥ grad 3A, akut afstødning med hæmodynamisk kompromis, tab af transplantat, død eller mangel på opfølgning

Studie A2310 er et fase III, randomiseret, åbent multicenterstudie, der sammenligner to everolimus/reduceret-dosis ciclosporin-regimer med et standard mycophenolatmofetil (MMF)/ciclosporin-regime over 24 måneder. Brugen af induktionsterapi var center-specifik (ingen induktion eller basiliximab eller thymoglobulin). Alle patienter modtog kortikosteroider.

Startdoserne i everolimus-grupperne var 1,5 mg/dag og 3 mg/dag, og blev justeret til mål-bloddalkoncentrationer af everolimus på henholdsvis 3‑8 ng/ml og 6‑12 ng/ml. MMF-dosen var 3 g/dag. Ciclosporin doser opnåede samme bloddalkoncentrationer som i studie A2411. Blodkoncentrationer af everolimus og ciclosporin er vist i tabel 16.

Rekruttering til den eksperimentelle, højere dosis everolimus-behandlingsarm blev afbrudt tidligere på grund af øget antal dødsfald, grundet infektion og kardiovaskulære lidelser, som forekom inden for de første 90 dage efter randomisering.



Tabel 16. Studie A2310: Målte bloddalkoncentrationer af ciclosporin (CsA) og everolimus
	Besøgsinterval
	Everolimus 1,5 mg/reduceret dosis CsA
N = 279
	MMF 3 g/standarddosis CsA
N = 268

	
	everolimus (C0 ng/ml)
	ciclosporin (C0 ng/ml)
	ciclosporin (C0 ng/ml)

	Dag 4
	5,7 (4,6)
	153 (103)
	151 (101)

	Måned 1
	5,2 (2,4)
	247 (91)
	269 (99)

	Måned 3
	5,4 (2,6)
	209 (86)
	245 (90)

	Måned 6
	5,7 (2,3)
	151 (76)
	202 (72)

	Måned 9
	5,5 (2,2)
	117 (77)
	176 (64)

	Måned 12
	5,4 (2,0)
	102 (48)
	167 (66)


Tallene er gennemsnittet (standardafvigelse) af målte værdier af C0 = dalkoncentrationer

Virkningsparameter ved 12 måneder er vist i tabel 17.

Tabel 17. Studie A2310: Incidensrater af endepunkter for virkning efter behandlingsgruppe (ITT-population – 12-måneders analyse)
	
	Everolimus 1,5 mg
N = 279
	MMF
N = 271

	Endepunkter for virkning
	n (%)
	n (%)

	Primært: Sammensat virkningssvigt
	99 (35,1)
	91 (33,6)

	- AR associeret med HDC
	11 (3,9)
	7 (2,6)

	- BPAR af ISHLT grad > 3A
	63 (22,3)
	67 (24,7)

	- Død
	22 (7,8)
	13 (4,8)

	- Graft-tab/re-transplantation
	4 (1,4)
	5 (1,8)

	- Manglende opfølgning
	9 (3,2)
	10 (3,7)


Sammensat virkningssvigt: Biopsi-bevist akut afstødning (BPAR) episoder af ISHLT grad > 3A, Akut afstødning (AR) associeret med hæmodynamisk kompromis (HDC), graft-tab/re-transplantation, død, eller manglende opfølgning.

Den højere dødelighed i everolimus-armen i forhold til MMF-armen skyldtes hovedsagelig en øget hyppighed af dødelighed fra infektioner i løbet af de tre første måneder blandt everolimus-patienter, der modtog thymoglobulin induktionsbehandling. Ubalancen i dødelighed blandt thymoglobulin-undergruppen var specielt tydelig blandt patienter der var indlagt inden transplantationen og med L‑ventrikulær assistanceenheder (se pkt. 4.4).

Nyrefunktionen i løbet af studiet A2310, vurderet ved beregnet glomerulær filtrationsrate (GFR) ved anvendelse af MDRD-formlen, var 5,5 ml/min/1,73m2 (97,5 % CI -10,9; -0,2) lavere for gruppen, der fik everolimus 1,5 mg, ved måned 12.

Denne forskel blev hovedsagelig observeret i centre, hvor de gennemsnitlige ciclosporin-koncentrationer var ens gennem hele studieperioden hos patienter, der modtog everolimus, og hos patienter randomiseret til kontrolarmen. Dette fund understreger vigtigheden af at reducere ciclosporin-koncentrationer, når det kombineres med everolimus, som vist i tabel 18 (se også pkt. 4.2):



Tabel 18. Målintervaller for Ciclosporin dalkoncentrationer pr. måned
	Mål ciclosporin C0
	Måned 1
	Måned 2
	Måned 3-4
	Måned 5-6
	Måned 7-12

	Everolimus-gruppe
	200-350
	150-250
	100-200
	75-150
	50-100

	MMF-gruppe
	200-350
	200-350
	200-300
	150-250
	100-250



Herudover var forskellene hovedsagelig forårsaget af en forskel der opstod i løbet af de første måneder efter transplantation, når patienterne stadig er i en ustabil hæmodynamisk tilstand, som muligvis kan have indflydelse på analyserne af nyrefunktionen. Herefter var faldet i gennemsnitlig GFR fra måned 1 til måned 12 signifikant mindre i everolimus-gruppen end i kontrol-gruppen (-6,4 versus ‑13,7 ml/min, p = 0,002).

Proteinuri, angivet som urinprotein: Kreatinin-niveauer målt i små urinprøver plejede at være højere hos everolimus-behandlede patienter. Sub-nefrotiske værdier blev observeret hos 22 % af patienterne, der modtog everolimus, sammenlignet med MMF-patienter (8,6 %). Nefrotiske niveauer blev også rapporteret (0,8 %) og udgjorde 2 patienter i hver behandlingsgruppe (se pkt. 4.4).

Bivirkningerne for gruppen, der fik everolimus 1,5 mg i studie A2310, er i overensstemmelse med bivirkningerne præsenteret i tabel 4. En lavere rate af virale infektioner blev indberettet for everolimus-behandlede patienter, hovedsageligt på grund af et lavere antal indberetninger for CMV infektioner, sammenlignet med MMF (7,2 % versus 19,4 %).

Levertransplantation
I fase III-studiet med levertransplanterede voksne (H2304), blev reduceret tacrolimus-eksponering og everolimus 1,0 mg to gange dagligt administreret til patienter med initial everolimus-dosis 4 uger efter transplantation, og blev undersøgt versus standard tacrolimus-eksponering. Everolimus var dosisjusteret for at vedligeholde everolimus bloddalkoncentrationer mellem 3‑8 ng/ml for everolimus + reduceret tacrolimus-armen. Tacrolimus-dosis var efterfølgende reduceret for at opnå mål-dalkoncentrationer mellem 3‑5 ng/ml gennem 12 måneder i everolimus + reduceret tacrolimus-armen.

Kun 2,6 % af studiets deltagere i H2304 var af negroid afstamning, så denne undersøgelse giver kun begrænsede virknings‑ og sikkerhedsdata på denne population (se pkt. 4.2).

Overordnet, i 12 måneders analysen, var forekomsten af det sammensatte endepunkt (tBPAR, graft-tab eller død) lavere i everolimus + reduceret tacrolimus-armen (6,7 %) sammenlignet med tacrolimus-kontrol-armen (9,7 %), og overensstemmende resultater blev observeret ved 24 måneder (se tabel 19).

Resultaterne for de individuelle komponenter i det sammensatte endepunkt er vist i tabel 20.



Tabel 19. Studie H2304: Sammenligning mellem behandlingsgrupper for Kaplan-Meier (KM) incidensrater af endepunkter for virkning (ITT-population – 12 og 24 måneders analyse)
	[bookmark: _Toc193613590]Statistik
	EVR + Reduceret TAC
N = 245
	TAC kontrol
N = 243

	
	12 måneder
	24 måneder
	12 måneder
	24 måneder

	Antal sammensat virkningssvigt (tBPAR, graft-tab eller død) fra randomisering til måned 24/12
	16
	24
	23
	29

	KM-estimat af indicensrate for sammensat virkningssvigt (tBPAR*, graft-tab eller død) ved måned 24/12
	6,7 %
	10,3 %
	9,7 %
	12,5 %

	Forskel i KM-estimater (versus kontrol)
	-3,0 %
	2,2 %
	
	

	97,5 % CI for forskel
	(-8,7 %; 2,6 %)
	(-8,8 %; 4,4 %)
	
	

	P-værdi Z-test (EVR + Reduceret TAC kontrol = 0) (Ingen forskelstest)
	0,230
	0,452
	
	

	P-værdi* Z-test (EVR + Reduceret TAC kontrol ≥ 0,12) (Ikke-inferioritetstest)
	< 0,001
	< 0,001
	
	


*	tBPAR = behandlet biopsi-bevist akut afstødning

Tabel 20. Studie H2304: Sammenligning mellem behandlingsgrupper for incidensrater af sekundære endepunkter for virkning (ITT-population – 12 og 24 måneders analyse)
	Endepunkter for virkning
	EVR/Reduceret TAC
N = 245
n (%)
	TAC
kontrol
N = 243
n (%)
	Risikoforskel (95 % CI)
	P-værdi*

	Graft-tab
	
	
	
	

	12 måneder
	6 (2,4)
	3 (1,2)
	1,2 (-7,8; 10,2)
	0,5038

	24 måneder
	9 (3,9)
	7 (3,2)
	0,8 % (-3,2; 4,7)
	0,661

	Død
	
	
	
	

	12 måneder
	9 (3,7)
	6 (2,5)
	1,2 (-7,8; 10,1)
	0,6015

	24 måneder
	12 (5,2)
	10 (4,4)
	0,8 % (-3,7; 5,2)
	0,701

	BPAR1
	
	
	
	

	11 måneder
	10 (4,1)
	26 (10,7)
	-6,6 (-11,2; -2,0)
	0,0052

	24 måneder
	14 (6,1)
	30 (13,3)
	-7,2 % (-13,5; -0,9)
	0,010

	tBPAR2
	
	
	
	

	12 måneder
	7 (2,9)
	17 (7,0)
	-4,1 (-8,0; -0,3)
	0,0345

	24 måneder
	11 (4,8)
	18 (7,7)
	-2,9 % (-7,9; 2,2)
	0,203


1	BPAR = biopsi-bevist akut afstødning
2	tBPAR = behandlet biopsi-bevist akut afstødning
*	Alle p-værdier er for tosidet test og var sammenlignet med 0,05 signifikansniveau.

Sammenligning mellem behandlingsgrupper for ændringer i eGFR (MDRD4) [ml/min/1,73 m2] fra randomiseringstidspunktet (dag 30) til 12 og 24 måneder viste overlegen nyrefunktion for everolimus + reduceret tacrolimus-armen (se tabel 21).



Tabel 21. Studie H2304: Sammenligning mellem behandlingsgrupper for eGFR (MDRD 4) ved måned 12 (ITT-population – 12 og 24 måneders analyse)
	Forskel versus kontrol

	Behandling
	N
	LS middel (SE)
	LSM middel (SE)
	97,5 % CI
	P-værdi (1)
	P-værdi (2)

	EVR + Reduceret TAC
	
	
	
	
	
	

	12 måneder
	244
	-2,23 (1,54)
	8,50 (2,12)
	(3,74; 13,27)
	< 0,001
	< 0,001

	24 måneder
	245
	-7,94 (1,53)
	6,66 (2,12)
	(1,9; 11,42)
	< 0,0001
	0,0018

	TAC kontrol
	
	
	

	12 måneder
	243
	-10,73 (1,54)
	

	24 måneder
	243
	-14,60 (1,54)
	


Mindste kvadrats metode, 97,5 % konfidensintervaller og p-værdier fra en ANCOVA-model indeholdende behandling og HCV-status som faktorer, og baseline-eGFR som kovariat.
P-værdi (1): Ikke-inferioritetstest med NI-margin = 6 ml/min/1,73m2, ved ensidet 0,0125-niveau.
P-værdi (2): Superioritetstest ved tosidet 0,025-niveau.

Et 24 måneders, åbent, randomiseret, kontrolleret multicenterstudie (H2307) blev udført hos voksne patienter, der havde modtaget en levertransplantation fra en levende doner (LDLT), med everolimus i kombination med reduceret tacrolimus-eksponering (EVR + rTAC) sammenlignet med standard tacrolimus-eksponering (sTAC) for at vise sammenlignelig virkning, målt ved svigt på de sammensatte virkningsmål (tBPAR, graft-tab eller død) og i det mindste sammenlignelig eGFR. Den anbefalede fuldblodskoncentration før morgendosen (C-0t) dal-eksponering (3 til 8 ng/ml) for EVR + rTAC-armen blev opretholdt under studiet. Målområdet for tacrolimus på 3 til 5 ng/ml i kombination med everolimus var valgt for sTAC-armen. Denne metode var understøttet af de 12 måneders data fra studie H2304. I dette studie var størstedelen (N = 223; 78,5 %) af patienterne af asiatisk afstamning. 284 patienter var randomiseret til EVR + rTAC-gruppen (N = 142) eller sTAC-gruppen (N = 142). KM-estimater for incidensen af svigt ved de primære sammensatte effektmål (tBPAR, graft-tab eller død) ved 12 måneder og 24 måneder var sammenlignelige for EVR + rTAC‑ og sTAC-kontrolarmene. Ved måned 12 var eGFR forbedret og vedligeholdt konsekvent op til måned 24. Bivirkningerne i EVR + rTAC-gruppen i studie H2307 er i overensstemmelse med resultater fra de pivotale studier præsenteret i punktet ”Bivirkninger”.

Pædiatrisk population
Everolimus "EQL Pharma" bør ikke anvendes til pædiatriske nyre‑ og levertransplanterede patienter. Det Europæiske Lægemiddelagentur har dispenseret fra kravet om at fremlægge resultaterne af studier med pædiatriske hjertetransplanterede patienter (se pkt. 4.2).

Everolimus blev undersøgt hos pædiatriske nyretransplantationspatienter (1‑18 år; n = 106) i et 12 måneders studie med 24 måneders yderligere opfølgning. Dette randomiserede, åbne multicenterstudie med to parallelgrupper (1:1) vurderede anvendelsen af everolimus i kombination med reduceret tacrolimus-dosis og ophør af kortikosteroid-behandling 6 måneder efter transplantation sammenlignet med mycofenolatmofetil administreret sammen med standardbehandling af tacrolimus. Efter 12 måneder var virkningen af everolimus administreret sammen med reduceret tacrolimus-dosis samt ophør af steroidbehandling sammenlignelig med mycofenolatmofetil administreret sammen med standarddosis af tacrolimus [9,6 % (5/52) versus 5,6 % (3/54)] for studiets primære sammensatte virkningssvigts (CEF) endepunkt, som var virkningstab som følge af BPAR, graft-tab og død. Alle hændelser var BPAR; graft-tab og ingen dødsfald opstod. Ved 36 måneders opfølgning var det primære CEF-endepunkt tilsvarende i begge behandlingsgrupper, mens behandlet BPAR forekom hos fem patienter i hver gruppe. Graft-tab blev rapporteret hos én patient (2,1 %) i gruppen, der modtog everolimus med reduceret tacrolimus, versus to patienter (3,8 %) i gruppen, der modtog mycofenolatmofetil med standard tacrolimus. Der blev ikke rapporteret om dødsfald under studiet. Ekstrapolering af data fra everolimus nyretransplantation voksen-studier til data fra everolimus pædiatriske-studier viste, at virkningen af det sammensatte endepunkt var lavere end det, der blev observeret hos voksne. Nyrefunktion beregnet ved estimeret glomerulær filtrationsrate (eGFR) var sammenlignelig mellem begge studiegrupper.

Tilsammen blev 35 % (18/52) patienter i everolimus-gruppen versus 17 % (9/54) i kontrol-gruppen taget ud af studiet pga. bivirkninger/infektioner. De fleste bivirkninger/infektioner, der førte til for tidlig seponering af studielægemidlet, var enkeltstående hændelser og blev ikke rapporteret hos mere end én patient. I gruppen med everolimus med reduceret tacrolimus blev to patienter indrapporteret med post‑transplanteret lymfoproliferativ sygdom, og én patient med hepatocellulært karcinom.

Everolimus, administreret med reduceret tacrolimus-dosis eller ciclosporin, blev evalueret i et 24 måneders, enkeltarms-multicenterstudie hos pædiatriske levertransplantationspatienter (1 måned-18 år; n = 56), der havde fået enten en komplet levertransplantation eller en teknisk modificeret levertransplantation fra en afdød eller levende donor.
Virkningstab var defineret som et sammensat endepunkt (tBPAR, graft-tab eller død ved 12 måneder). Ud af 56 patienter, nåede to patienter det primære sammensatte endepunkt, virkningstab, eller et af de øvrige komponenter. Der var ingen dødsfald eller graft-tab i løbet af den 24 måneders behandling. En forbedring af nyrefunktionen, målt ved den opnåede gennemsnitlige estimerede glomerulær filtrationsrate (eGFR) fra randomisering til 12 måneder efter, var 6,3 ml/min/1,73m2. En forbedring i nyrefunktionen blev også observeret ved 24 måneder med en forhøjet gennemsnitlig eGFR fra baseline på 4,5 ml/min/1,73m2.

Der blev ikke observeret nogen negativ indflydelse på vækst eller seksuel modning hos pædiatriske levertransplantationspatienter. En analyse af sikkerheden hos pædiatriske levertransplantationspatienter sammenlignet med voksne og publiceret litteratur, identificerede imidlertid de tre vigtigste sikkerhedsbekymringer: Høj forekomst af for tidlig seponering af studielægemiddel, alvorlige infektioner, som medfører hospitalsindlæggelser, og PTLD. Forekomsten af PTLD hos aldersgruppen 2‑< 18 år, og især i EBV-negative børn under 2 år, var højere sammenlignet med voksne og publiceret litteratur. Benefit/risk-profilen understøtter ikke anbefalinger for anvendelse, baseret på sikkerhedsdata.

5.2	Farmakokinetiske egenskaber

Absorption
Efter oral administration nås peak-koncentrationen af everolimus 1‑2 timer efter dosering. Blodkoncentrationen af everolimus er dosisproportional i dosisintervallet 0,25‑15 mg hos transplantationspatienter. Den relative biotilgængelighed af den dispergible tablet sammenlignet med tabletten er 0,90 (90 % CI 0,76‑1,07) baseret på AUC-ratio.



Effekt af fødeindtag
Everolimus Cmax og AUC reduceres med 60 % og 16 %, når tablet-formuleringen gives med et fedtrigt måltid. For at minimere variabilitet skal Everolimus "EQL Pharma" vedvarende tages enten med eller uden mad.

Fordeling
Blod/plasma-ratio af everolimus er koncentrationsafhængigt, varierende fra 17‑73 % over intervallet 5‑5.000 ng/ml. Plasmaproteinbindingen er ca. 74 % hos raske forsøgspersoner og patienter med moderat nedsat leverfunktion. Fordelingsvolumenet forbundet med den terminale fase (Vz/F) i vedligeholdelsesbehandling af nyretransplanterede patienter er 342 ± 107 liter.

Biotransformation
Everolimus er et substrat af CYP3A4 og P‑glycoprotein. Efter oral administration er det den primære cirkulerende bestanddel i humant blod. Seks af everolimus’ hovedmetabolitter er blevet påvist i humant blod, herunder tre monohydroxylerede metabolitter, to hydrolytiske produkter med åbnet ring og et phosphatidylcholinkonjugat af everolimus. Disse metabolitter blev også påvist hos dyrearter brugt i toksicitetsstudier, og viste ca. 100 gange lavere aktivitet end everolimus. Derfor betragtes moderstoffet at bidrage til størstedelen af everolimus’ overordnede farmakologiske aktivitet.

Elimination
Efter en enkeltdosis af radiomærket everolimus til transplantationspatienter i behandling med ciclosporin blev størstedelen (80 %) af radioaktiviteten genfundet i fæces, og kun en mindre del (5 %) blev udskilt i urinen. Moderstoffet blev ikke detekteret i urin og fæces.

Steady-state farmakokinetik
Farmakokinetikken var sammenlignelig for nyre‑ og hjertetransplanterede patienter, der fik everolimus to gange dagligt samtidig med ciclosporin som mikroemulsion. Steady-state nås ved dag 4 med en akkumulering i blodkoncentrationer 2‑3 gange højere end efter første dosis. Tmax nås 1‑2 timer efter dosering. Cmax er i gennemsnit 11,1 ± 4,6 og 20,3 ± 8,0 ng/ml, og AUC i gennemsnit 75 ± 31 og 131 ± 59 ng*time/ml ved henholdsvis 0,75 og 1,5 mg to gange dagligt. Bloddalkoncentrationen inden dosering (Cmin) er i gennemsnit 4,1 ± 2,1 og 7,1 ± 4,6 ng/ml ved henholdsvis 0,75 og 1,5 mg to gange dagligt. Everolimus-eksponering forbliver stabil over tid i det første år efter transplantationen. Cmin er i udstrakt grad forbundet med AUC, med en korrelationskoefficient mellem 0,86 og 0,94. Baseret på en farmakokinetisk populationsanalyse er oral clearance (CL/F) 8,8 l/time (27 % variation patienterne imellem) og det centrale fordelingsvolumen (Vc/F) er 110 l (36 % variation patienterne imellem). Residual variabilitet i blodkoncentrationer er 31 %. Halveringstiden er 28 ± 7 timer.

Særlige populationer
Nedsat leverfunktion
I forhold til Everolimus’ AUC hos patienter med normal leverfunktion var den gennemsnitlige AUC hos 6 patienter med let nedsat leverfunktion (Child-Pugh klasse A) 1,6 gange højere; i to uafhængigt undersøgte grupper på 8 og 9 patienter med moderat nedsat leverfunktion (Child-Pugh klasse B) var den gennemsnitlige AUC henholdsvis 2,1 gange og 3,3 gange højere; og hos 6 patienter med svært nedsat leverfunktion (Child-Pugh klasse C) var den gennemsnitlige AUC 3,6 gange højere. Middelhalveringstiden var 52, 59 og 78 timer for let, moderat og svært nedsat leverfunktion. De forlængede halveringstider forsinker tiden til at nå steady-state for everolimus plasmakoncentration.

Nedsat nyrefunktion
Nedsat nyrefunktion efter transplantation (CCr-interval 11‑107 ml/min) påvirkede ikke everolimus’ farmakokinetik.

Pædiatrisk population
14 pædiatriske de novo nyretransplantationspatienter (2‑16 år) fik everolimus dispergible tabletter i doser på 0,8 mg/m2 (maksimum 1,5 mg) to gange dagligt med ciclosporin som mikroemulsion. Deres dosis blev efterfølgende individualiseret på baggrund af terapeutisk lægemiddelmonitorering for at vedligeholde everolimus’ præ-dosis dalkoncentrationer ≥ 3 ng/ml. Ved steady-state var everolimus’ dalværdier 6,2 ± 2,4 ng/ml, Cmax var 18,2 ± 5,5 ng/ml, og AUC var 118 ± 28 ng*time/ml, som er sammenlignelig med voksne, der modtog everolimus målrettet lignende præ-dosis dalkoncentrationer. Steady-state CL/F var 7,1 ± 1,7 l/time/m2 og eliminationshalveringstiden var 30 ± 11 timer hos pædiatriske patienter.

Ældre patienter
Det er vurderet, at voksne (den undersøgte aldersgruppe var 16‑70 år) har en begrænset reduktion i everolimus oral clearance på 0,33 % pr. år. Dosisjustering skønnes ikke at være nødvendig.

Etnicitet
Baseret på en farmakokinetisk populationsanalyse er oral clearance (CL/F) i gennemsnit 20 % højere hos transplantationspatienter af negroid afstamning (se pkt. 4.2).

Optagelses-respons-forhold
Den gennemsnitlige everolimus dalkoncentration over de første 6 måneder efter transplantationen var relateret til forekomsten af biopsi-verificeret akut afstødning og til trombocytopeni hos nyre‑ og hjertetransplanterede patienter (se tabel 22). Hos levertransplanterede patienter er forholdet mellem gennemsnitlig everolimus dalværdier og incidensen for biopsi-bevist akut afstødning er mindre defineret. Der er ikke observeret korrelation mellem højere everolimus-eksponering og bivirkninger såsom thrombocytopeni (se tabel 22).

Tabel 22. Eksponeringsresponsforhold for everolimus hos transplanterede patienter
	Nyretransplantation:

	Dalkoncentration (ng/ml)
	≤ 3,4
	3,5‑4,5
	4,6‑5,7
	5,8‑7,7
	7,8‑15,0

	Ingen afstødning
	68 %
	81 %
	86 %
	81 %
	91 %

	Trombocytopeni (< 100 x 109/l)
	10 %
	9 %
	7 %
	14 %
	17 %

	Hjertetransplantation:

	Dalkoncentration (ng/ml)
	≤ 3,5
	3,6‑5,3
	5,4‑7,3
	7,4‑10,2
	10,3‑21,8

	Ingen afstødning
	65 %
	69 %
	80 %
	85 %
	85 %

	Trombocytopeni (< 75 x 109/l)
	5 %
	5 %
	6 %
	8 %
	9 %

	Levertransplantation:

	Dalkoncentration (ng/ml)
	≤ 3
	3‑8
	≥ 8

	Ingen afstødning
	88 %
	98 %
	92 %

	Trombocytopeni (≤ 75 x 109/l)
	35 %
	13 %
	18 %



5.3	Non-kliniske sikkerhedsdata
Den non-kliniske sikkerhedsprofil for everolimus er vurderet hos mus, rotter, minigrise, aber og kaniner. De store målorganer var reproduktionsorganer hos begge køn (testikulær degeneration, reduceret mængde sædvæske i bitestikel og uterin atrofi) hos flere arter og, hos rotter alene, lunger (øget alveole makrofager) og øjne (uklarheder ved lentikulare anterior suturlinier). Der sås mindre nyreforandringer hos rotter (forværring af aldersrelateret lipofuscin i det tubulære epitel) og mus (forværring af baggrundslæsioner). Der var ingen tegn på nyretoksicitet hos aber eller minigrise.

Spontant opstået baggrundssygdomme (kronisk myokarditis hos rotter, Coxsackie virusinfektion i plasma og hjerte hos aber, coccidial infestation i spiserøret hos minigrise, hudlæsioner hos mus og aber) syntes at forværres ved behandling med everolimus. Disse resultater blev generelt observeret ved systemisk eksponeringskoncentration inden for det terapeutiske område eller derover, bortset fra resultaterne i rotter, som forekom under det terapeutiske område på grund af høj vævsdistribution.

Ciclosporin i kombination med everolimus forårsagede højere systemisk optagelse af everolimus og øget toksicitet. Der var ingen nye målorganer hos rotter. Aber viste blødning og artritis i flere organer.

I et fertilitetsstudie med hanrotter blev testikelmorfologien påvirket ved 0,5 mg/kg og derover, og sædcellemotilitet, antal af sædceller og plasma-testosteronniveauet faldt ved 5 mg/kg, hvilket er inden for det terapeutiske eksponeringsområde, medførende fald i mandlig fertilitet. Der var tegn på reversibilitet. Fertiliteten hos hundyrene blev ikke påvirket, men everolimus passerede placenta og var toksisk for fostret. Hos rotter forårsagede everolimus embryo‑/føtotoksicitet ved systemisk eksponering under den terapeutiske eksponering, hvilket manifesterede sig som mortalitet og reduceret fostervægt. Forekomsten af skeletale variationer og misdannelser ved 0,3 og 0,9 mg/kg (f.eks. ribbensspaltning) var øget. Hos kaniner sås embryotoksicitet ved øgning i sene resorptioner.

Genotoksicitetsstudier dækkende relevante genotoksicitet-endepunkter viste ingen tegn på klastogen eller mutagen aktivitet. Administration af everolimus i op til 2 år til mus og rotter viste intet onkogent potentiale op til højeste dosis svarende til henholdsvis 8,6 og 0,3 gange den estimerede kliniske eksponering.


6.	FARMACEUTISKE OPLYSNINGER

6.1	Hjælpestoffer
Butylhydroxytoluen (E321)
Lactosemonohydrat
Hypromellose
Lactose, vandfri
Crospovidon
Magnesiumstearat



6.2	Uforligeligheder
Ikke relevant.

6.3	Opbevaringstid
36 måneder

6.4	Særlige opbevaringsforhold
Der er ingen særlige krav vedrørende opbevaringstemperaturer for dette lægemiddel.
Opbevares i den originale yderpakning for at beskytte mod lys og fugt.
Efter første åbning skal beholderen holdes tæt tillukket og opbevaret tørt.

6.5	Emballagetype og pakningsstørrelser

For Everolimus "EQL Pharma" 0,25/0,5/0,75 mg tabletter:
Aluminium/aluminium-blisterpakning med tørremiddel.

Pakningsstørrelser: 50, 60, 100 og 250 tabletter.

For Everolimus "EQL Pharma" 1 mg tabletter:
Aluminium/aluminium-blisterpakning med tørremiddel.

Pakningsstørrelser: 50, 60, 100 og 250 tabletter.

Aluminium/aluminium-blisterpakning.

Pakningsstørrelser: 50, 60, 100 og 250 tabletter.

HDPE-beholder.

Pakningsstørrelser: 60 tabletter.

Ikke alle pakningsstørrelser er nødvendigvis markedsført.

6.6	Regler for bortskaffelse og anden håndtering
Ikke anvendt lægemiddel samt affald heraf skal bortskaffes i henhold til lokale retningslinjer.

7.	INDEHAVER AF MARKEDSFØRINGSTILLADELSEN
EQL Pharma AB
Stortorget 1
222 23 Lund
Sverige

8.	MARKEDSFØRINGSTILLADELSESNUMMER (-NUMRE)
0,25 mg: 	75600
0,5 mg: 	75607
0,75 mg: 	75608
1 mg: 	75609



9.	DATO FOR FØRSTE MARKEDSFØRINGSTILLADELSE
15. september 2026

10.	DATO FOR ÆNDRING AF TEKSTEN
-

